《初度诣葛仙化奉香火归邑之明日有驯鹿自中径》
宋代·程公许

阆风觞九醖，脍鲸羞玉麟。
宿命忆往劫，隐诀闻至人。
失脚五浊海，未泯一念仁。
就盈纪良月，揆度逢佳辰。
深恩感顾复，瓣香谒仙真。
同来山中吏，得非我同伦。
岩泉千仞雪，涧草四时春。
雅嗜自幽间，胡为此逡巡。
怜我久埃壒，为记三生因。
野性欣得友，不待呼孔宾。
鼓瑟趣升歌，明当下温沦。
嘉燕属君等，努力语去陈。
灵囿岂予慕，愿交惟梓棒。
方寸有玄感，清都宁隔尘。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。